| Medaljeoversikt |
| --- |
| Høydehopp |
| Konkurrerte for Russlands flagg Russland |
| Friidrett VM i friidrett |
| Sølv | Moskva 2013 |  14,81 |
| Friidrett VM i friidrett innendørs |
| Gull | Sopot 2014 |  14,46 |
| Friidrett EM i friidrett |
| Sølv | Zürich 2014 |  14,69 |
| Friidrett EM i friidrett innendørs |
| Gull | Praha 2015 |  14,69 |
| Friidrett Lag-EM i friidrett (Super League) |
| Gull | Braunschweig 2014 |  14,55 |
| Sølv | Gateshead 2013 |  14,10 |
| Friidrett Diamond League |
| Gull | Diamond League 2014 |  Tresteg |
| Friidrett Universiaden |
| Gull | Kazan 2013 |  14,82 |
| Konkurrerte for Europa |
| Friidrett Verdenscupen i friidrett |
| Sølv | Marrakech 2014 |  14,27 |

**Jekaterina Koneva** (engelsk transkripsjon: **Ekaterina Koneva**, født **Екатерина Конева**, 25. september 1988 i Khabarovsk i Sovjetunionen) er en russisk friidrettsutøver som konkurrerer i tresteg. Hun vant VM i friidrett innendørs 2014 og EM innendørs i 2015. 

Hun satset tidligere på sprint og lengdehopp, men har fra 2010 satset på tresteg.

Idrettskarriere
---------------

2006-2009
I 2006, bare 17 år gammel, ble hun nummer 6 på 100 meter ved det russiske U23-mesterskapet. Koneva ble tatt i doping (testosteron) ved et stevne i februar 2007, og ble utestengt fra mars 2007 til mars 2009. I juni 2009, etter comebacket, satte hun ny personlig rekord på både 100 og 200 meter, med hhv. 11,76 og 23,89 sekunder ved det russiske U23-mesterskapet i friidrett. Tidene holdt til 4.-plass på 100 meter og 5.-plass på 200 meter.

2010-2011
I 2010 ble hun russisk U23-mester i tresteg, og hun kom på 2.-plass i U23 *Spartakiaden*. Året etter kom hun på 4.-plass ved det russiske mesterskapet innendørs 2011, med 14,05 meter i finalen. Hun kom på 5.-plass ved Grande Premio Brasil Caixa de Atletismo i mai, og hun fikk sølv i tresteg og bronse i lengde ved *Russian cup* i juni. Ved det russiske mesterskapet utendørs kom hun på 3.-plass i tresteg. I august deltok hun ved Sommeruniversiaden 2011 i Kina, der hun vant tresteg med ny personlig rekord på 14,25 meter. Koneva deltok ved Sommeruniversiaden 2011 i kinesiske Shenzhen, der hun vant tresteg med 14,25 meter, som var ny personlig rekord.

2012
Hun vant tresteg ved *Governor's Cup* i både Volgograd og Krasnodar i januar 2012. Ved det russiske mesterskapet innendørs i februar kom hun på 3.-plass i tresteg, bak Anna Krylova og Viktoria Valjukevitsj. Videre kom hun på 2.-plass i tresteg ved det russiske mesterskapet for lag i mai, der hun også kom på 3.-plass i lengde. Hun vant trestegkonkurransen i Moskvamesterskapet, men i det russiske mesterskapet utendørs greide hun bare 13,83 meter, og endte på en 10.-plass. 

2013
I 2013 vant hun Samara Cup i Samara, og hun kom på 4.-plass ved det russiske innendørsmesterskapet i februar. Hun vant tresteg i det russiske mesterskapet for lag i Sotsji i mai, og hun vant samme øvelse ved Russian Cup i juni. Russland deltok i Super League ved lag-EM i friidrett 2013 i Gateshead, og Koneva kom her på 2.-plass i finalen, kun slått av Olha Saladukha fra Ukraina. Denne 2.-plassen ga 10 poeng i lagkonkurransen, som Russland vant sammenlagt med 354,5 poeng. En uke senere vant hun også Znamensky Memorial i Zhukovski i Russland. Ved Sommeruniversiaden 2013 i Kazan vant hun med 14,82 meter, foran polske Anna Jagaciak og spanske Carmen Cristina Toma. 14,82 var ny mesterskapsrekord for Universiaden. Koneva deltok også ved VM i friidrett 2013 i Moskva. Der hoppet hun 14,81 i finalen, og fikk sølv bak Caterine Ibargüen. 

2014
Koneva deltok i lengdehopp ved Volgograd Region Governor's Cup i 2014, der hun kom på 3.-plass. Ved Samara Cup deltok hun i begge disipliner, og vant både lengdehopp og tresteg. I mars deltok hun ved VM i friidrett innendørs 2014 i Sopot i Polen, der hun vant tresteg 1 cm foran Olha Saladukha. Hun vant også tresteg ved det russiske lagmesterskapet, og ved lag-EM i friidrett 2014 (Super League), og hun kom på 2.-plass både ved Golden Gala i Roma, Athletissima i Lausanne og Herculis-stevnet i Monaco. I slutten av juli vant hun det russiske mesterskapet i friidrett, med 14,84 i sitt beste hopp. 

Ved EM i friidrett 2014 kom hun på 2.-plass, med 14,69 meter. Olha Saladukha vant tresteg i dette europamesterskapet. Hun representerte også Europa ved Verdenscupen i friidrett 2014 i Marrakesh, der hun kom på 2.-plass, bak colombianske Caterine Ibargüen. 

2015
Hun startet 2015 med å vinne både lengde og tresteg ved det nord- og sørkaukasiske mesterskapet i friidrett. Hun vant tresteg ved Volgograd Region Governor's Cup og, lengde i Russian Winter, som er et IAAF Permit Meeting. Hun vant både lengde og tresteg ved det russiske mesterskapet innendørs i februar 2015, og ble europamester i tresteg innendørs ved EM i friidrett innendørs 2015. I Diamond League-stevnene i Eugene i USA og Bislett i Oslo og kom hun på hhv. 2. og 4.-plass. I Eugene satte hun ny personlig rekord i tresteg, med 15,04 meter, men Caterine Ibarugen hoppet 15,18 meter med 2,1 m/s medvind, og vant dette stevnet. Ved lag-EM i friidrett 2015 deltok Russland i Super League. Koneva vant her trestegkonkurransen, noe som ga 12 poeng i lagkonkurransen, som Russland vant med 368,5 poeng.

I juli vant hun tresteg ved Sommeruniversiaden 2015 i Gwangju, og i august kom hun på 7.-plass ved VM i friidrett 2015. Hun vant både lengde og tresteg ved Military World Games i oktober, der hun satte ny mesterskapsrekord i tresteg med 14,28 meter.

Referanser
----------

1. ↑   World Athletics Database, World Athletics utøver-ID 232003, oppført som Ekaterina Koneva[Hentet fra Wikidata]
2. 1 2 3 4 5 6 7  RusAthletics - *Yekaterina Koneva*, besøkt 20. juni 2015.
3. ↑  Bleacher Report - *IAAF Says Only 3 Percent Flunk Doping Tests in 2007*, besøkt 20. juni 2015.
4. ↑  All-Athletics - *Yekaterina Koneva* Arkivert 23. juni 2015 hos Wayback Machine. besøkt 20. juni 2015.
5. ↑  Shenzhen 2011 - *Athletics - Triple jump women - Final* (arkivert), besøkt 20. juni 2015.
6. ↑  Shenzhen 2011 - *Athletics - Triple jump women - Final results*(arkivert), besøkt 19. juni 2015.
7. ↑  RusAthletics - *Russian Indoor Championships 22.02.2012 - 24.02.2012*, besøkt 22. juni 2015.

Eksterne lenker
---------------

* (en) Jekaterina Koneva – Olympics.com Rediger på Wikidata

* (en) Jekaterina Koneva – Olympic.org Rediger på Wikidata

* (en) Jekaterina Koneva – World Athletics Rediger på Wikidata

* (en) Jekaterina Koneva – Diamond League Rediger på Wikidata

* (en) Jekaterina Koneva – Track and Field Statistics Rediger på Wikidata

| * v
* d
* r
Verdensmestere i tresteg innendørs, kvinner |
| --- |
| 
* 1993: Inesa Kravets
* 1995: Yolanda Chen
* 1997: Inna Lasovskaja
* 1999: Ashia Hansen
* 2001: Tereza Marinova
* 2003: Ashia Hansen
* 2004: Tatjana Lebedeva
* 2006: Tatjana Lebedeva
* 2008: Yargelis Savigne
* 2010: Olga Rypakova
* 2012: Yamilé Aldama
* 2014: Jekaterina Koneva
* 2016: Yulimar Rojas
* 2018: Yulimar Rojas
* 2022: Yulimar Rojas

 |

| * v
* d
* r
EM-vinnere i tresteg innendørs, kvinner |
| --- |
| 
* 1992: Inesa Kravets
* 1994: Inna Lasovskaja
* 1996: Iva Prandzjeva
* 1998: Ashia Hansen
* 2000: Tatjana Lebedeva
* 2002: Tereza Marinova
* 2005: Viktorija Valjukevitsj
* 2007: Carlota Castrejana
* 2009: Anastasiya Taranova-Potapova
* 2011: Simona La Mantia
* 2013: Olha Saladukha
* 2015: Jekaterina Koneva
* 2017: Kristin Gierisch
* 2019: Ana Peleteiro
* 2021: Patrícia Mamona
* 2023: Tuğba Danışmaz

 |

|  |  |
| --- | --- |
| Oppslagsverk/autoritetsdata | Prabook
 |